Odense Adresse-Contoirs Efterretninger, 1848-04-01
Blandinger. Af Börsen, meddele vi Følgende angaaende Schleswig=Holstein. Olshausen er indtraadt i den schleswig-holsteinske prov. Regjering, som det i en Bekjendtgjørelse derom hedder ifølge Opfordring, af Beseler, Reventlou, Schmidt og Bremer; han forestaaer Politidepartementet. - Det sees nu, at det er den provisoriske Regjering, der har udnævnt Etatsraad Francke til Præsident i den slesvig-holsteenske Regjering paa Gottorp. Til deelegerede Medlemmer til den forenede Stænderforsamling for Ridderskabet ere udnævnte: "Verbitter" Grev Moltke i Jtzeboe, Klosterprovsterne Rantzau i Uetersen og Bülow i Slevvig, samt Landraad Ahlefeld paa Oche og Grev Reventlow paa Altenhof, for Universitetet i Kiel Professorerne Christiansen og Ravit, for Geistligheden; Provst Boysen i Slesvig, Pastor Lorenzen i Adelbye, Provst Balemann i Oldenborg og Pastor Tamsen i Trittau. - Ved Reskript til den slesvig-holsteenske Regjering af 27 Marts er den § i Skoleregulativet af 28 Jan. ophævet, der handler om Underviisningen paa den lærde Skole i Haderslev (den provisoriske Regjering vil ellers faae ondt ved at faae dette Reskrivt sat Kraft i en Stad, hvor dens usurperede Magt ikke engang for Øieblikket respekteres.) - Den nybagte Chef for Generalstaben, Oberst Fabricius, anmoder samtlige Overautoriteter i Hertugdommerne om ufortøvet at indkalde det i deres resp. Distrifter værende 6 og 7 Aars Mandskab og at sende det til Rendsborg. - Det første Frikorps paa 250 Mand er organiseret i Rendsborg og skulde d. 29 sendes nord paa, enhver vaabendygtig Mand kaldes velkommen i Rendsborg (det troe vi nok, Man vil vel snart trænge haardt til dem). - Fra Rendsborg skrives, at den 28de er passeret derigjennem en preussisk Koureer, der skulde bringe den danske Regjering den bestemte Erklæring, at det første Skridt, som et dansk Korps vilde sætte paa slesvigsk Grund (!) af Preussen, vilde blive anseet som en Krigserklæring (Kiel. Corr. taler dog kun om, at efter sikker Forlydende rykke allerede 10,000 Mand preussiske Tropper fra Magdeborg og Berlin til Grændsen for strax at komme SchleswigHolsteinerne til Hielp naar en dansk Soldat rykker ind i Slesvig eller Holsteen, og fra Stettin udtales Frygt for, at Preussens og Tydsklands Handel vilde ved Jndblanding i det schleswig-holsteinske Anliggende være truet af en alvorlig Forstyrrelse, naar ikke Engelland hvortil der var Haab om, lagde sig derimellem. Den hele Efterretning er vistnok meget tvivlsom og er ikke ulig et Nødskud fra den schleswig-holsteinske Leir). - Det slesvigske Jægerkorps (skal vel betyde en Deel deraf) siges under Kapt. Lange at være vendt tilbage til Slesvig og at have stillet sig til den provisoriske Regjerings Disposition; det andet Dragonregiment, der danner den anden Brigades Kavalleriafdeling, skal være sendt nordpaa. J Staden Slesvig siges 200 Mand at have meldt sig til en mobil Kolonne. Der skrives endeel om en talrig besøgt Folkeforsamling i Suderbrarup i Angeln, hvor den ægte schleswig-holsteinske Aand skal have viist sig i et glimrende Lys; (En for et Par Dage siden fra Angeln her til Fyen ankommen Mand beretter, at Anglerne ialmindelighed paa den provisoriske Regjerings Opfordring til at levere Fourage have svaret: at de vilde holde den tilbage, da de kunde behøve den, naar de danske Tropper kom). Fra Kiel fables om, at et dansk Skib med Munition fra Rendsborg er ankommen til Kanalen og bleven anholdt; i Slesvig skulle 1800 Geværer, af Laurids Skau bestemte til at bevæbne den jydske Landalmue, være blevne anholdte. Samme Korrespondent siger meget nivt, at Schleswig=Holsteinerne i hele Sagen have holdt sig forsvarsviis og at de Danske endnu hvert Øieblik kunne faae Fred, naar de vilde indrømme hine deres fulde Ret"; han yttrer derhos nogen Frygt for de danske Krigsdampskibe. "Skirner og "Hekla have fra Kiel til Kjøbenhavn overført mange Officerer og Toldembedsmænd, der ikke vilde anerkjende den provisoriske Regjering. - J det den 26de fra Rendsborg nord paa afgaaede Korps ere to Sønner af Hertugen og en Søn af Prindsen af Augustenborg som Frivillige. – "Alt. Merc." beretter, at Ridderskabet har anerkjendt den provisoriske Regjering, at ikke blot Kopenhagen", men ogsaa de andre i Kiel hjemmehørende Dampskibe Løven" og "Christian VIII" for Sikkerheds Skyld ere sendte til Travemünde, at Advokat Claussen er vendt tilbage fra Berlin og at Hr. Schleidens Bestemmelse ikke blot synes at være Hannover, men ogsaa Frankfurt. - Fra Ratzeborg skrives, at de derværende Autoriteter have anerkjendt den provisoriske Regjering og at 60 Mand af de lauenborgske Jægere ere afgaaede til Rendsborg (Børsenh." tilføier, at de ere komne igjennem Hamborg).